./data/phi0914/phi00122/phi0914.phi00122.perseus-lat1.xml
Corneli, macte virtute esto: sed cave frustra miserando           exiguum tempus e manibus hostium evadendi absumas  abi , nuntia publice patribus, urbem Romanam muniant ac priusquam           victor hostis advenit praesidiis firment; privatim Q  Fabio, L  Aemilium                praeceptorum eius memorem et vixisse adhuc et mori  me in hac strage militum meorum patere exspirare, ne aut reus iterum e           consulatu sim aut accusator collegae exsistam, ut  alieno crimine innocentiam meam protegam  haec eos  agentes prius turba fugientium civium deinde hostes oppressere; consulem       ignorantes quis esset, obruere  telis, Lentulum inter tumultum  abripuit equus  tum undique  effuse fugiunt  septem milia hominum in minora castra, decem in maiora, duo ferme in       vicum ipsum Cannas perfugerunt; qui extemplo a Carthalone atque equitibus nullo       munimento tegente  vicum circumventi sunt  Consul alter, seu forte seu consilio nulli fugientium  insertus  agmini, cum quinquaginta fere equitibus  Venusiam perfugit